Patrick André Eugène Joseph Depailler, bolj znan kot Patrick Depailler, je pokojni francoski dirkač Formule 1. Debitiral je v sezoni 1972 na domači Veliki nagradi Francije z Tyrrellom, toda v tej sezoni je nastopil na vsega dveh dirkah. V prvi svoji pravi sezoni 1974 je že na prvi dirki sezone za Veliki nagradi Argentine dosegel točke s šestim mestom, na sedmi dirki sezone za Veliki nagradi Švedske pa svojo prvo uvrstitev na stopničke z drugim mestom. V sezoni 1976 je s kar sedmimi uvrstitvami na stopničke zasedel četrto mesto v prvenstvu, toda nikoli se mu ni uspelo povzpeti povsem na vrh. To mu je uspelo v sezoni 1978 z zmago na dirki za Veliko nagrado Monaka ter še enkrat v naslednji sezoni 1979 na Veliki nagradi Španije, tokrat z Ligierom. Po slabi prvi polovici sezone 1980 z Alfo Romeo, se je smrtno ponesrečil na privatnih testiranjih na nemškem dirkališču Hockenheimring.